CELEX: 32022D0784
Language: ro
Date: 2022-05-17 00:00:00
Title: Decizia de punere în aplicare (UE) 2022/784 a Comisiei din 17 mai 2022 de modificare a Deciziei de punere în aplicare (UE) 2019/1202 în ceea ce privește standardele armonizate pentru pistoalele de umplere, cerințele de încercare și dimensiunile utilizate pentru sistemul de umplere cu GPL pentru autovehiculele ușoare și grele, precum și pentru sistemele de suprimare a exploziilor (Text cu relevanță pentru SEE)

19.5.2022   
               
               
                  RO
               
               
                  Jurnalul Oficial al Uniunii Europene
               
               
                  L 140/8
               
            
         DECIZIA DE PUNERE ÎN APLICARE (UE) 2022/784 A COMISIEI
         din 17 mai 2022
         de modificare a Deciziei de punere în aplicare (UE) 2019/1202 în ceea ce privește standardele armonizate pentru pistoalele de umplere, cerințele de încercare și dimensiunile utilizate pentru sistemul de umplere cu GPL pentru autovehiculele ușoare și grele, precum și pentru sistemele de suprimare a exploziilor
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 12 din Directiva 2014/34/UE a Parlamentului European și a Consiliului (2), produsele care sunt conforme cu standardele armonizate sau cu părți ale acestora, ale căror referințe sunt publicate în Jurnalul Oficial al Uniunii Europene, sunt considerate a fi în conformitate cu cerințele esențiale în materie de sănătate și siguranță prevăzute în anexa II la directiva respectivă și vizate de acele standarde sau părți ale acestora.
                  
               
                     (2)
                  
                  
                     Prin scrisoarea BC/CEN/46-92 – BC/CLC/05-92 din 12 decembrie 1994, Comisia a înaintat o cerere către Comitetul European de Standardizare (CEN) și către Comitetul European de Standardizare în Electrotehnică (Cenelec) pentru elaborarea și revizuirea standardelor armonizate în sprijinul Directivei 94/9/CE a Parlamentului European și a Consiliului (3) (denumită în continuare „cererea”). Directiva respectivă a fost înlocuită de Directiva 2014/34/UE, fără a se modifica cerințele esențiale în materie de sănătate și siguranță prevăzute în anexa II la Directiva 94/9/CE. Aceste cerințe sunt stabilite în prezent în anexa II la Directiva 2014/34/UE.
                  
               
                     (3)
                  
                  
                     În special, CEN și Cenelec au primit solicitarea de a elabora noi standarde privind proiectarea și încercarea echipamentelor destinate utilizării în atmosfere potențial explozive, astfel cum se indică în capitolul I din programul de standardizare convenit între CEN și Cenelec și Comisie și anexat cererii. De asemenea, CEN și Cenelec au primit solicitarea de a revizui standardele existente pentru a le alinia la cerințele esențiale în materie de sănătate și siguranță ale Directivei 94/9/CE.
                  
               
                     (4)
                  
                  
                     Pe baza solicitării, CEN a revizuit următoarele standarde armonizate: EN 13760:2021 – Echipamente și accesorii pentru GPL. Sistem de umplere cu GPL pentru autovehicule ușoare și grele. Pistol de umplere: cerințe de încercare și dimensiuni și EN 14373:2021 – Sisteme de suprimare a exploziei.
                  
               
                     (5)
                  
                  
                     Comisia, împreună cu CEN, a evaluat dacă standardele armonizate EN 13760:2021 și EN 14373:2021 sunt în conformitate cu cererea.
                  
               
                     (6)
                  
                  
                     Standardele EN 13760:2021 și EN 14373:2021 îndeplinesc cerințele pe care le vizează și care sunt prevăzute în anexa II la Directiva 2014/34/UE. Prin urmare, este oportun să se publice referințele standardelor în cauză în Jurnalul Oficial al Uniunii Europene.
                  
               
                     (7)
                  
                  
                     Standardul EN 13760:2021 înlocuiește standardul EN 13760:2003, iar standardul EN 14373:2021 înlocuiește standardul EN 14373:2005. Prin urmare, este necesar să se retragă din seria C a Jurnalului Oficial al Uniunii Europene referințele standardelor EN 13760:2003 și EN 14373:2005 care sunt publicate prin Comunicarea Comisiei (2018/C 371/01) (4).
                  
               
                     (8)
                  
                  
                     Pentru a acorda producătorilor suficient timp să își adapteze produsele la versiunile revizuite ale standardelor EN 13760:2003 și EN 14373:2005, este necesar să se amâne retragerea referințelor standardelor respective.
                  
               
                     (9)
                  
                  
                     Anexa I la Decizia de punere în aplicare (UE) 2019/1202 a Comisiei (5) conține referințele standardelor armonizate elaborate în sprijinul Directivei 2014/34/UE. Pentru a asigura faptul că referințele la standardele armonizate elaborate în sprijinul Directivei 2014/34/UE sunt enumerate într-un singur act, referințele standardelor armonizate EN 13760:2021 și EN 14373:2021 trebuie incluse în anexa respectivă.
                  
               
                     (10)
                  
                  
                     Anexa II la Decizia de punere în aplicare (UE) 2019/1202 conține referințele standardelor armonizate elaborate în sprijinul Directivei 2014/34/UE care sunt retrase din seria C a Jurnalului Oficial al Uniunii Europene. Referințele standardelor armonizate EN 13760:2003 și EN 14373:2005 trebuie incluse în anexa respectivă.
                  
               
                     (11)
                  
                  
                     Prin urmare, Decizia de punere în aplicare (UE) 2019/1202 trebuie modificată în consecință.
                  
               
                     (12)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Decizia de punere în aplicare (UE) 2019/1202 se modifică după cum urmează:
            
                        1.
                     
                     
                        Anexa I se modifică în conformitate cu anexa I la prezenta decizie.
                     
                  
                        2.
                     
                     
                        Anexa II se modifică în conformitate cu anexa II la prezenta decizie.
                     
                  
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 17 mai 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2014/34/UE a Parlamentului European și a Consiliului din 26 februarie 2014 privind armonizarea legislațiilor statelor membre referitoare la echipamentele și sistemele de protecție destinate utilizării în atmosfere potențial explozive (JO L 96, 29.3.2014, p. 309).
         
            (3)  Directiva 94/9/CE a Parlamentului European și a Consiliului din 23 martie 1994 de apropiere a legislațiilor statelor membre referitoare la echipamentele și sistemele de protecție destinate utilizării în atmosfere potențial explozive (JO L 100, 19.4.1994, p. 1).
         
            (4)  Comunicarea Comisiei (2018/C 371/01) în cadrul implementării Directivei 2014/34/UE a Parlamentului European și a Consiliului privind armonizarea legislațiilor statelor membre referitoare la echipamentele și sistemele de protecție destinate utilizării în atmosfere potențial explozive (Publicarea titlurilor și a referințelor standardelor armonizate în temeiul legislației Uniunii în materie de armonizare) (JO C 371, 12.10.2018, p. 1).
         
            (5)  Decizia de punere în aplicare (UE) 2019/1202 a Comisiei din 12 iulie 2019 privind standardele armonizate pentru echipamentele și sistemele de protecție destinate utilizării în atmosfere potențial explozive, elaborate în sprijinul Directivei 2014/34/UE a Parlamentului European și a Consiliului (JO L 189, 15.7.2019, p. 71).
      
      
         
            ANEXA I
            În anexa I la Decizia de punere în aplicare (UE) 2019/1202 se adaugă următoarele rubrici:
            
               
                           Nr.
                        
                        
                           Referința standardului
                        
                     
                           „10.
                        
                        
                           EN 13760:2021
                           Echipamente și accesorii pentru GPL. Sistem de umplere cu GPL pentru autovehicule ușoare și grele. Pistol de umplere: cerințe de încercare și dimensiuni
                        
                     
                           11.
                        
                        
                           EN 14373:2021
                           Sisteme de suprimare a exploziei”
                        
                     
         
      
      
         
            ANEXA II
            În anexa II la Decizia de punere în aplicare (UE) 2019/1202 se adaugă următoarele rubrici:
            
               
                           Nr.
                        
                        
                           Referința standardului
                        
                        
                           Data retragerii
                        
                     
                           „9.
                        
                        
                           EN 13760:2003
                           Dispozitiv de umplere cu GPL a vehiculelor de sarcini ușoare și grele. Pistol de umplere: condiții de încercări și dimensiuni
                        
                        
                           19 noiembrie 2023
                        
                     
                           10.
                        
                        
                           EN 14373:2005
                           Sistemele de suprimare a exploziei
                        
                        
                           19 noiembrie 2023”